**ПРИЛОГ**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за економија |
| Назив на предлогот на закон: | Предлог на Закон за изменување и дополнување на Закон за занаетчиство |
| Одговорно лице и контакт информации: | Blerim Zllatku, Blerim.zllatku@economy.gov.mkМарина Арсовска, marina.arsovska@economy.gov.mk Jumni Ademi, Jumni.ademi@economy.gov.mk 3093431 |
| Вид на Извештај: | [ ] Нацрт[x] Предлог  |
| Обврската за подготовка на предлогот на закон произлегува од: | [ ]  Годишна програма за работа на Владата на Република Северна Македонија[ ]  НПАА[ ]  Заклучок на Владата на Република Северна Македонија[x]  Друго -усогласување со новиот Закон за прекршоците и Закон за инспекциски надзор |
| Поврзаност со Директивите на ЕУ: | Нема |
| Дали нацрт извештајот содржи информации согласно прописите кои се однесуваат на класифицираните информации: | [ ] Да[x] Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | \_\_\_\_\_\_\_\_\_\_\_2019 година |

**1. Опис на состојбите во областа и дефинирање на проблемот**

* 1. Опис на состојбите

Во Република Северна Македонија општиот закон со кој се уредува прекршочната политика e Законот за прекршоците додека закон кој ја уредува постапкатата на вршење на инспекциски надзор, посебните дејствија во инспекциската постапка, односите на инспекциските е Законот за инспекциски надзор.

Во мај 2019 година беа донесени два системски закони и тоа Законот за прекршоците („Службен весник на Република Северна Македонија” бр. 96/19), и Законот за инспекциски надзор („Службен весник на Република Северна Македонија” бр.102/19) со кој се определуваат општите услови за пропишување на прекршоците, и прекршочните санкции, општите услови за утврдување на прекршочната одговорност, за изрекувањето и извршувањето на прекршочните санкции и се пропишува прекршочната постапка што ја водат судовите и  прекршочните органи додека со Законот за инспекциски надзор се уредуваат се уредуваат основните начела на инспекцискиот надзор, статусот, надлежностите и работењето на Инспекцискиот совет, организацијата и раководењето со инспекциските служби, следењето, контролата и координацијата на работата на инспекциските служби, статусот и вработувањето на инспектор, лиценцата за инспектор,

правата и обврските на инспектор (системот на надоместоци на плати на инспекторите, системот за стручно усовршување и обука на инспекторите), учинокот на инспектор, права и обврски на субјектите на инспекциски надзор при вршење на инспекциски надзор, постапката на вршење инспекциски надзор, посебните дејствија во инспекциската постапка, односите на инспекциските служби и надлежните органи, како и спроведувањето на законот.

Врз основа на општите одредби од Законот за прекршоци и Законот за инспекциски надзор, во посебните материјални закони од различни области се пропишуваат прекршочни санкции и инспекциски надзор врз тие субјекти. Во Законот за занаетчиство се пропишани прекршочните санкции за вршителите на занаетчиска дејност т.е. физички лица (занаетчии и трговци поединци) и правни лица (ДОО и ДООЕЛ) кои вршат занаетчиска дејност пропишано врз основа на принципите и начелата на Законот за занаетчиство.

* 1. Причини за проблемите кои се предмет на разгледување

По стапувањето на сила на Закон за прекршоците и Законот за инспекциски надзор во преодните одредби на двата закони е утврдено дека во рок од шест месеци треба законите во кои се пропишани прекршочни санкции и законите кои и законите во кои е уредена надлежноста на инспекциските служби, да се усогласат со овие системски закони.

Имајќи го во предвид ова, се јави потребата да се извршат измени на одредбите со кои се уредуваат прекршоците и надлежност на инспекциските служби утврдени во Законот за занаетчиство. Со овие измени пропишаните глоби ќе бидат во рамките на предвидените граници утврдени со Закон за прекршоците, ќе се реуреди надлежноста за водење на прекршочната постапка и усогласи утврдувањето на прекршочната одговорност. Исто така во делот на Законот за инспекциски надзор, Законот за занаетчиство се усогласува со членот 83 каде се пропишува условите и начинот за изрекување на опомената како првенствена мерка пред останатите инспекциски мерки.

**2. Цели на предлог регулативата**

Целите кои се очекува да бидат постигнати со донесувањето на Законот за изменување и дополнување на Законот за занаетчиство е хармонизација на правниот систем, односно потполна усогласеност на Закон за занаетчиство со националната прекршочна политика утврдена во Законот за прекршоци и инспекцискиот надзор утврдено во Законот за инспекциски надзор.

**3. Можни решенија (опции)**

3.1 Опис на решението „не прави ништо“

Доколку не се пристапи кон измени и дополнување на Законот за занаетчиство, прекршочните одредби на законот ќе бидат во конфликт со општите услови за пропишување на прекршоците, и прекршочните санкции, општите услови за утврдување на прекршочната одговорност, за изрекувањето и извршувањето на прекршочните санкции, како и надлежностите за прекршочната постапка што ја водат судовите и  прекршочните органи исто така ќе настане колизија во делот на инспекцискиот надзор утврдено во Законот за инспекциски надзор.

3.2 Опис на можните решенија (опции) за решавање на проблемот

***Опција 1: Да се донесе Предлог Закон за изменување и дополнување на Законот за занаетчиство***

Со донесувањето на Предлог Законот за изменување и дополнување на Законот за занаетчиството, износите на пропишаните глоби ќе бидат во согласност со национална прекршочна политика. Исто така со новите измени трговецот поединец ќе се третира како физичко лице кој врши занаетчиска дејност и истото ќе се усогласи со членот 3 став 1 од Законот за прекршоците.

 Во согласност со Законот за прекршоци, се врши и усогласување со општите правила за воспоставување на надлежност за водење на прекршочната постапка од страна на прекршочна комисија или надлежен суд.

1. **Проценка на влијанијата на регулативата**

 Можни позитивни и негативни влијанија од секоја од опциите:

**Опција „не прави ништо“**

*4.1 Економски влијанија*

Оневозможување на водење на прекршочна постапка и изрекување на прекршочни санкции.

*4.2 Фискални влијанија*

Оневозможување на наплатата на глобите.

*4.3 Социјални влијанија*

Нема влијание.

*4.4 Влијанија врз животната средина*

Нема влијание.

*4.5 Административни влијанија и трошоци*

Нема влијание.

*а) трошоци за спроведување*

Нема влијание.

*б) трошоци за почитување на регулативата.*

Нема влијание.

**Опција 1 - Донесување на Законот за измена и дополнување на Закон за занаетчиство**

*4.1 Економски влијанија*

Пропорционалната казнена политика ќе овозможи обезбедување на спроведувањето на материјалниот закон и овозможување на наплатата на глоби во случај на сторување на прекршок.

*4.2 Фискални влијанија*

*Позитивно влијание со овозможување на поголема наплата.*

*4.3 Социјални влијанија*

Нема влијание.

*4.4 Влијанија врз животната средина*

*Нема влијание*

*4.5 Административни влијанија и трошоци*

*а) трошоци за спроведување*

Нема влијание

*б) трошоци за почитување на регулативата*

Нема влијание

**5. Консултации**

5.1 Засегнати страни и начин на вклучување

1. Органи на државна управа :

- Министерство за правда

- Министерство за информатичко општество и администрација

- Секретаријат за законодавство.

 2. Засегнати страни

- Занаетчиски комори

5.2 Преглед на добиените и вградените мислења

* 1. *Мислењата кои не биле земени предвид и зошто*

Мислењата на засегнати страни ќе бидат разгледани и земени во предвид во подоцнежна фаза одпроценката на влијанието на регулативата.

**6. Заклучоци и препорачано решение**

6.1 Споредбен преглед на позитивните и негативните влијанија на можните

 решенија (опции)

**Опција – „не прави ништо“ –**има негативни влијание, недонесување наЗаконот за изменување и дополнување наЗаконот за занаетчиство ќе доведе до неусогласеност на прекршочните одредби од Законот за занаетчиство со Законот за прекршоци и Законот за инспекциски надзор.

**Опција 1** –има позитивно влијание бидејќи ќе се постигне хармонизација на правниот систем, односно потполна усогласеност на Законот за занаетчиство со националната прекршочна политика утврдена во Закон за прекршоци. Со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

6.2 Ризици во спроведувањето и примената на секое од можните решенија

 (опции)

**Опција – „не прави ништо“ –** Недонесување наЗаконот за изменување и дополнување наЗаконот за занаетчиство ќе доведе до неусогласеност на прекршочните одредби од Законот за занаетчиство со Законот за прекршоци и Законот за инспекциски надзор.

**Опција 1** – Нема ризици.

6.3 Препорачано решение со образложение

**Да се донесе предлог Законот за изменување и дополнување на Законот за занаетчиство кој** има позитивно влијание бидејќи ќе се постигне хармонизација на правниот систем, односно потполна усогласеност на Законот за занаетчиството со Законот за прекршоци и воедначеност во националната прекршочна политика. Со тоа ќе се овозможи ефективно изрекување на глобите, водење на прекршочната постапка и нивната наплата. Покрај тоа, со сразмерното утврдување на износот на глобата, ќе се овозможи правична наплата, додека истовремено ќе се задржи казнениот ефект на прекршочните глоби.

**7. Спроведување на препорачаното решение**

7.1 Потреба од изменување на закони и подзаконска регулатива во областа или

 други сродни области

Заради усогласеност со Законот за прекршоци има потреба од промена во делот на прекршочните одредби на Законот за занаетчиство.

7.2 Потребни подзаконски акти и рок за нивно донесување

Од измените и дополнувањата на Законот не произлегува донесување на подзаконски акти.

7.3 Органи на државната управа, државни органи и други органи надлежни за

 спроведување

Надлежен орган за спроведување на Законот е Министерството за економија, Државниот пазарен инспекторат, Прекршочната Комисија формирана согласно Законот за државен пазарен инспекторат.

7.4 Активности за обезбедување на ефикасно спроведување на предлогот на

 закон

Надлежните органи за спроведување на законот ќе ги преземат потребните активности за целосна имплементација на предметните решенија.

**8. Следење и евалуација**

8.1 Начин на следење на спроведувањето

Министерството за економија и Државниот пазарен инспекторат ќе го следат спроведувањето на законот преку преземање на сите соодветни активности во насока на исполнување на обврските кои произлегуваат од предложеното законско решение како и водење на потребната евиденција согласно Законот за прекршоци.

8.2 Евалуација на ефектите од предлогот на закон и рокови

Евалуацијата од спроведување на законот ќе ја следи Државниот пазарен инспекторат преку:

* анализа на бројот на изречени глоби,
* анализа на траењето на прекршочните постапки,
* анализа на наплатата на изречените глоби.

**Изјава од државниот секретар**

Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.

Датум:\_\_\_\_\_\_\_\_\_\_\_\_\_ ..................................................

 потпис на државен секретар,

 Зоран Павловски